  Анжелика Тихонова корреспондент Ижкарысь 57 номеро школаез йылпумъясь Дарья Мерзлякова географияя но ӟуч кылъя огъя кун экзаменъёсты 100 баллы сётӥз. Экзаменъёсты сётон валтӥсь вакыт йылпумъяськиз. Со сярысь Удмуртиысь дышетонъя министр Светлана Болотникова «ВКонтакте» мерлыко вотэсысь бамаз ивортэ. Туннэ нуналлы Удмуртиысь 41 пиналъёс огъя кун экзаменэз 100 баллы сётӥзы Пусъём, элькунысьтымы тямыс адями ӟуч кылъя экзаменэз 100 баллы гожтӥз, физикая – вить адями. Со сяна 16 пиналъёс химияя 100 балл басьтӥзы, историяя - кык. Озьы ик географияя – кык, литературая но профилья математикая – быдэн ньыль адями 100 балл люказ.  Тегъёс: Дышетон Ижкар Удмуртия экзамен пиналъёс  